ಟಹೀಟಿ ಫ್ರೆಂಚ್‌ ಪಾಲಿನೇಷ್ಯಾದಲ್ಲಿನ ಅತಿ ದೊಡ್ಡ ಹಾಗೂ ಅತಿ ಎತ್ತರದ ದ್ವೀಪ. ಇದು ಹವಾಯಿ ದ್ವೀಪಗಳಿಂದ ಸುಮಾರು ದಕ್ಷಿಣಕ್ಕೆ, ಚಿಲಿಯಿಂದ ಹಾಗೂ ಆಸ್ಟ್ರೇಲಿಯಾದಿಂದ ದೂರವಿದೆ.

ಟಹೀಟಿ ದ್ವೀಪವು ತನ್ನ ಅತ್ಯಗಲ ಸ್ಥಳದಲ್ಲಿ ಅಗಲವಿದೆ ಹಾಗೂ ಇದರ ವಿಸ್ತೀರ್ಣವು 1,045 ಕಿಮೀ ಇದೆ. 2,241 ಮೀಟರ್‌ ಎತ್ತರವಿರುವ ಮೌಂಟ್‌ ಒರೊಹೆನಾ ಟಹೀಟಿಯ ಅತ್ಯೆತ್ತರದ ಪರ್ವತ ಶಿಖರ. ಅಗ್ನೇಯದಲ್ಲಿರುವ ಮೌಂಟ್‌ ರೊನುಯಿ 1,332 ಮೀಟರ್‌ ಎತ್ತರದಲ್ಲಿದೆ. ಟಹೀಟಿ ದ್ವೀಪದಲ್ಲಿ ಜ್ವಾಲಾಮುಖಿ ಪರ್ವತದ ಮಧ್ಯದ ಮೇಲೆ ನಿಂತಿರುವ ಎರಡು ದುಂಡಗಿನ ಭೂಭಾಗಗಳಿವೆ. ಟರವಾವೊ ಎಂಬ ಸಣ್ಣ ಪಟ್ಟಣದಲ್ಲಿರುವ ಭೂಸಂಧಿ ಇವೆರಡೂ ಬೂಭಾಗಗಳ ನಡುವಿನ ಸಂಪರ್ಕವಾಗಿದೆ. ಈ ಭೂಸಂಧಿಗೆ ಟರವಾವೊ ಭೂಸಂಧಿ ಎನ್ನಲಾಗಿದೆ.

ವಾಯವ್ಯ ಭಾಗವನ್ನು "ಟಹೀಟಿ ನುಯಿ" (ದೊಡ್ಡ ಟಹೀಟಿ) ಹಾಗೂ ಅಗ್ನೇಯ ಭಾಗವನ್ನು "ಟಹೀಟಿ ಇಟಿ" (ಚಿಕ್ಕ ಟಹೀಟಿ) ಅಥವಾ "ಟಯಾರಾಪು" ಎನ್ನಲಾಗಿದೆ. "ಟಹೀಟಿ ನುಯಿ" ಕಡಲತೀರದುದ್ದಕ್ಕೂ ಅದರಲ್ಲೂ ವಿಶಿಷ್ಟವಾಗಿ ಪಪೀಟ್‌ನಲ್ಲಿ ಹೆಚ್ಚು ಜನಸಾಂದ್ರತೆಯಿರುತ್ತದೆ.

"ಟಹೀಟಿ ನುಯಿ" ಯ ಒಳನಾಡು ವಲಯದಲ್ಲಿ, ಜನಸಂಖ್ಯೆಯು ಯಾರೂ ಇಲ್ಲವೇನೋ ಎನ್ನುವಷ್ಟು ಕಡಿಮೆ. ಇದರ ಅಗ್ನೇಯ ಅರ್ಧಭಾಗ "ಟೆ ಪರಿ" ಗೆ ದೋಣಿಯಲ್ಲಿ ಹೋಲು ಅಥವಾ ಪಾದಚಾರಿಗಳಾಗಿ ಹೋಗಲು ಸಾಧ್ಯವಿರುವುದರಿಂದ, "ಟಹೀಟಿ ಇಟಿ" ಒಂದು ರೀತಿಯಲ್ಲಿ ಪ್ರತ್ಯೇಕವಾಗಿದೆ. ಸಮುದ್ರ ಮತ್ತು ಪರ್ವತಗಳ ನಡುವೆ ಸಾಗುವ ಮುಖ್ಯ ರಸ್ತೆಯೊಂದು ದ್ವೀಪದ ಉಳಿದ ಭಾಗವನ್ನು ಸುತ್ತುವರೆದಿದೆ. 

ಒಳನಾಡಿನಲ್ಲಿ ಸಾಗುವ ರಸ್ತೆಯು ಹಾಲು ಉತ್ಪಾದನಾ ಹೊಲಗಳು ಮತ್ತು ನಿಂಬೆ ತೋಪುಗಳ ಮೂಲಕ ಹಾದುಹೋಗುತ್ತದೆ. ಈ ರಸ್ತೆಯಲ್ಲಿ ಪ್ರಯಾಣಿಸುವವರು ಬಹಳ ರಮಣೀಯ ಭೂಚಿತ್ರಣ ನೋಡಬಹುದು. ಟಹೀಟಿಯ ಭೂಚಿತ್ರಣದಲ್ಲಿ ಹಚ್ಚಾಹಸಿರು ಮಳೆಕಾಡುಗಳು ಹಾಗೂ ಉತ್ತರದಲ್ಲಿ ಹರಿಯುವ ಪಪೆನೂ ನದಿ ಹಲವು ಝರಿಗಳಿವೆ.

1700ರ ದಶಕದ ಕಾಲಾವಧಿ
ಭೂಗೋಳ
ಹವಾಗುಣ
ರಾಜಕೀಯ